Maždaug prieš valandą pro scenos duris įžengė didelė minia,
tai buvo Jayne Mansfield.
Štai ir ji, žavingoji Jayne Mansfield.
Jaučiuosi lyg Motušė Žąsis, turiu tiek daug vaikų.
Kokie visų jų vardai?
Čia Miklosas.
Labas, Miklosai.
- Ir... - Marija.
Ką? Kas tu?
Kas šis mažylis?
- Kuo tu vardu? - Zolis.
- Kuo? - Zolis!
Klausyk, susikurk savo laidą.
Kuo tu vardu, mieloji?
Marija.
Manau, jei turite vaikų,
pirmiausia esate atsakingi jiems.
Nesvarbu, ar esi kino žvaigždė, ar plauni indus.
Jei kas nors atsitiktų mano karjerai,
jei patekčiau į autoavariją,
jei veidas būtų sužalotas, netekčiau kojų...
Jei nutiktų kas nors siaubingo,
mano vaikais visada bus pasirūpinta.
PASIILGAU TAVĘS, MAMYTE
NIUJORKAS
Kai mirė mano mama, man buvo treji.
Neturiu apie ją jokių prisiminimų.
Pamenu, sykį valgiau dribsnius.
Ji palietė mano plaukus,
bet nežinau, ar šis prisiminimas tikras ar išgalvotas,
nes noriu, kad jis būtų tikras.
Jai mirus
man neišdilo akimirka,
kai radau savo kūdikio dienoraštį.
Tokį turėjo visi mano broliai ir sesės.
Mickey Jr KŪDIKIO DIENORAŠTIS
Bet maniškis buvo praktiškai tuščias.
Negana to, kad neturiu prisiminimų,
tai tik dar labiau sustiprino netekties jausmą.
Tai buvo lyg tuštuma mano širdyje.
Kai tapau vyresnė, tėtis man sakydavo:
"Neskaityk knygų apie savo mamą,
neskaityk tų knygų, tau nereikia jų skaityti."
Sakė, kad jose pilna melo, sensacingo mėšlo.
Jis nenorėjo, kad dėl to jaudinčiausi.
Paklausiau jo ir tų knygų niekada neskaičiau.
Kažkuriuo metu ėmiau gėdytis
jos kaip sekso simbolio įvaizdžio.
Ir visų su tuo susijusių pasirinkimų.
Todėl stūmiau mintis apie savo mamą
vis tolyn nuo savo gyvenimo.
Bet kildama savo karjeroje
pradėjau gauti gerbėjų laiškų iš žmonių, kurie žinojo,
kad esu Jayne Mansfield dukra.
Gal jie ją pažinojo, gal kažkada bendravo ar turėjo jos nuotrauką.
Jų buvo daug.
"Gerb. p. Hargitay, turiu programą
iš Gentlemen Prefer Blondes, kurioje vaidino jūsų mama."
"Buvau artima jūsų mamos ir tėvo draugė."
"Sveiki, Mariska, Jayne buvo kaimynė,
kasdien mokėsi griežti smuiku."
"Gerb. Hargitay, turėtumėte turėti šį prisiminimą apie savo mamą.
Tai skelbimas apie jūsų gimimą ir kiti dalykai."
Jayne ir Mickey Hargitay su džiaugsmu skelbia,
kad jiems gimė dukra Mariska Magdolno
Kaupiau viską, ką man siuntė.
Matyt, tai ir buvo pradžia.
Apie mamą ėmiau galvoti vis daugiau.
Per pandemiją net surengiau jai gimtadienio vakarėlį.
Su gimimo diena, brangioji Jayne
Nedaug kas rengia gimtadienio vakarėlius savo mirusioms mamoms,
bet tai buvo stebuklinga.
Maždaug tuo metu pradėjau suprasti,
kad iš tikrųjų noriu ją pažinti.
Ne kaip sekso simbolį Jayne Mansfield,
bet tiesiog kaip Jayne.
Savo mamą Jayne.
Mano tėtis, kuris buvo mano uola,
mirė 2006 m.
Turiu tiek daug klausimų, kurių jam niekad neuždaviau.
Nelabai bendravau ir su savo broliais ir sese
apie jų patirtis.
Bet dabar noriu ją suprasti.
Nes tai dalis mano gyvenimo ir manęs,
kuri visada atrodė užrakinta.
LOS ANDŽELAS, KALIFORNIJA
Zoltanas Hargitay MANO BROLIS
Man patinka ta medinė dalis, gražu.
Pasiruošusi?
Eisiu čia. Atsargiai.
Jayne Marie Mansfield MANO SESĖ
Pasibučiuokim kaip senelė, pameni?
Taip bučiuodavosi mano močiutė.
Pasiruošęs?
Mickey Hargitay jaun. MANO BROLIS
Gerai. Pasiruošę?
Kaip čia...
- Kaip tik galim. - Kaip tik...
Nežinau, kaip, po velnių, privertei mane tai padaryt.
Bandau tave padaryti žvaigžde
giliom mėlynom akim.
To nebus.
Taigi...
- Štai ir mes. - Pasiruošęs?
Taip. Mes čia.
Laukiau šios dienos ilgą laiką.
Pirmiausia noriu jums padėkoti, kad tai darot.
Dabar aš jaudinuosi,
nes žinau, kad nelabai mėgstate
apie tai kalbėti,
tad žiūrėsim, kaip seksis ir kaip jausimės.
Jei nenorėsit kažko sakyt, nesakykit.
Ačiū, Marisha, kad pakvietei,
tai tikra garbė.
Klausk, ko tik nori, pasistengsiu padėti.
Ačiū.
Pirmiausia noriu truputį pasikalbėti apie mūsų vaikystę.
Nes jūs turit prisiminimų, kurių pavydžiu.
Aš prisiminimų neturiu.
Na, tu...
Galim minutei sustoti?
Ne tiek turiu prisiminimų,
kiek pamenu esmę.
Žmogaus niuansus, jei suprantat.
Pamenu ją būnant šalia
ir pamenu kai kuriuos jausmus tuo metu.
Turiu giliai pasirausti, kad juos rasčiau.
Bet ankstyvosiomis dienomis
bendras jausmas buvo geras.
Tuo metu gyvenome Teksase.
Buvom tik mudvi.
Jayne Marie 3 METŲ AMŽIAUS
Gerai pamenu, kaip ji atrodė.
Mama 19 METŲ AMŽIAUS
Ji buvo labai jauna.
Mano tėvo
vardas buvo Paulas Mansfieldas.
Tuo metu jie buvo susituokę.
Kai buvau vaikas, pamenu, kad ji domėjosi
visomis filmų žvaigždėmis ir nuolat eidavo į kiną.
Ji man tai papasakodavo.
Ji turėjo savo idealų.
Ir norėjo būti viena tų žvaigždžių.
Paulas Mansfieldas buvo uoliai bažnyčioje besilankantis teksasietis.
Jam tai visai nebuvo įdomu.
Bet ji buvo pasiryžusi.
Ji to siekė dramos pamokose.
Ji tiesiog turėjo norą būti rimta aktore.
Buvo visiškai pasiryžusi tai padaryti.
Todėl nusprendė: "Važiuoju į Kaliforniją, padarysiu tai."
Paulas Mansfieldas atvažiavo kartu.
Bet jis suprato,
kad ji neišvažiuos.
Tad jis išvyko, o mes su ja likome.
Pradžioje ji dalyvavo visur.
Buvo modeliu.
Mokė šokti.
Pardavinėjo saldainius Wiltono teatre.
Darė viską, kad būtų pastebėta.
Ir visur su savimi vesdavosi mane.
Turiu daug prisiminimų iš tų dienų.
Nes ji buvo mano.
Bet tada ją pastebėjo agentas.
Užregistravo į atrankas.
Jei mano informacija teisinga, pirmą kartą į Holivudą
atvykote kandidatuoti į Žanos d'Ark vaidmenį.
Nekandidatavau į Žanos d'Ark vaidmenį,
pasakiau monologą iš Žanos d'Ark Miltonui Lewisui,
Paramount Studios aktorių atrankos vadovui,
kad dalyvaučiau atrankoje.
Jam atrodė, kad švaistau savo, kaip jis teigė,
akivaizdų talentą.
Jis man atrišo plaukus,
siauriau surišo suknelę ir štai rezultatas.
Tuo metu gyvenom bute Los Andžele,
buvo nelengva.
Ir staiga ji pradėjo gauti vaidmenis.
Tu gyva bėda ir visad toks būsi.
Bet aš tau pačiam duosiu to paragauti.
Kas skambino?
Ray Borden.
Jūs įsitikinusi?
Žinoma. Jis prisistatė. Be to, buvo labai užgaulus.
Įsikalbėjom apie tą ir aną,
ir ji man pasakė, kad pametė galvą dėl Johno Facenda.
Johno Facenda?
Jis TV žinių reporteris,
jį rodo kas vakarą.
23:00, 15-ai minučių.
NIUJORKAS, 1955
Kada supratai, kas vyksta?
Turbūt pradėjau pastebėti, kai man buvo 5-eri ar 6-eri.
Jai buvo 22-eji ir ji vaidino Brovėjuje.
AKTORIAI
JAYNE MANSFIELD (Rita Marlowe)
Spektaklis Will Success Spoil Rock Hunter?
leido jai išgarsėti.
JAYNE MANSFIELD GUDRIAUSIA BRODVĖJAUS KVAILA BLONDINĖ
Pamenu, gyvenom Plaza Hotel.
Kartą per Velykas buvom tik mudvi, ir ji pasakė:
"Turiu tau staigmeną, eik į vonią."
Nuėjau, atidariau duris
ir ten buvo šimtai viščiukų.
Pamenu, sėdėjau ant grindų
ir juokiausi.
Net graudu pasidarė prisiminus.
Tiesiog jaučiu, kaip ji mane laiko, šypsosi ir juokiasi.
LOS ANDŽELAS, KALIFORNIJA
Kai mama mirė būdama 34-erių,
mūsų šeimai teko atlaikyti daug sunkumų.
Vienas iš jų buvo tas, kad ji nepaliko testamento.
Todėl valstybė išpardavė jos turtą, kad padengtų jos skolas.
Mums su broliais ir seserimi liko
tik nedidelė jo dalis.
Turiu jos kūdikiškus batus.
Dieve.
- Ir jie nešioti. - Taip, labai gerai.
Tik pažiūrėk.
- Jie dailūs. - Tiesiog parodau.
- Jie gražūs. - Taip.
Man tai labai svarbu, nes noriu atgauti tai, kas prarasta.
Net fizinius daiktus.
Todėl pagaliau nusprendžiau peržiūrėti mūsų šeimos sandėlį.
Ten dėžių niekas neatidarė nuo 1969 m.
DALASO MANSFIELD DABAR ŽVAIGŽDĖ
Norėčiau, kad su manimi čia būtų mano broliai ir sesuo.
NUOTRAUKOS
O, Dieve.
Tai ji su Paulu Mansfieldu.
Jį iškirpo.
Oho!
Tokių daug.
Ką ji iškirpo?
Nepamenu to turėjusi.
Štai tėtis.
Mickey.
Ką apie tai pameni?
Esu tikra, kad mums susitikus jis apie ją tebegalvojo.
Nes ji mirė 1967 m. birželio 29 d.,
o mudu su Mickey susituokėm 1968 m. balandį.
Bet mylimuosius visada prisimeni.
Kai įsimyli, tas žmogus
visada lieka tavo širdyje.
Nesvarbu, kas tai. Nesvarbu, ar pyksti.
Nesvarbu niekas.
Jei išties kažką myli, tas žmogus lieka čia.
Nagi.
Mickey buvo iš Vengrijos.
Būdamas dvidešimties jis dalyvavo greitojo čiuožimo čempionate.
Buvo nacionalinėje futbolo komandoje.
Dar jis buvo adagio šokėjas.
Į JAV jis atvyko kišenėje turėdamas 7 dolerius.
Tada jis tapo cirko gaudytoju.
O po to dar ir pradėjo sportuoti, kad taptų kultūristas.
Jis tapo ponu Indianapoliu, ponu Indiana,
ponu Vidurio Vakarais
ir galiausiai ponu Visata.
Mickey sakydavo:
"Jei gali įsivaizduoti, gali ir padaryti."
Toks buvo Mickey.
Nuskynęs pono Visatos karūną
jis gavo darbą scenoje
Mae West spektaklyje Niujorke.
Vieną vakarą
auditorijoje buvo Jayne Mansfield.
Po spektaklio jie susitiko
ir taip prasidėjo...
puikus jų gyvenimo laikotarpis.
Manau, ji įsimylėjo Mickey iš pirmo žvilgsnio.
Jis buvo labai malonus vyras.
Matėsi, kad ji buvo laiminga.
KĄ TIK SUSITUOKĘ
Jų santuoka buvo esminis įvykis.
Taip, buvau laiminga.
Viskas jau ir taip
labai keitėsi.
Jayne Mansfield ir Mickey Hargitay
ką tik išlipo iš šio American Airlines lėktuvo.
Susirinko milžiniška minia.
Jayne Mansfield iš nežinomos aktorės
tapo viena viešiausių šiuolaikinių žvaigždžių.
Šiandien ji su 20th Century Fox pasirašė ilgalaikę filmų sutartį.
Be to, ji yra viena labiausiai fotografuojamų moterų pramogų versle.
p. Mansfield dar neseniai, 1954 m.,
pardavinėjote saldainius Holivudo teatre.
Kaip paaiškintumėte savo staigų skrydį į šlovę?
Žinote, Joyce,
aš dariau šitaip.
Panaudojau savo, vadinkim, plakatinį viešumą, kad prasimuščiau,
nes tai niekada nebuvo mano ambicijos viršūnė.
Ar jums patinka tai daryti?
Man tai yra būdas tikslui pasiekti.
Nežinau, ar patiko,
bet jaučiau, kad man bus naudinga,
leis atsispirti ir pasiekti tai,
ką iš tikrųjų norėjau pasiekti.
Tai yra Rita Marlowe, scenos, ekrano ir tiesioginės TV žvaigždė.
Manau, tai labai, labai blogas skonis.
Kas?
Pasakyti savo žmonai apie savo mylimąją man girdint.
Jayne, ar tau patinka čia, Goose bazėje?
Man patinka visur, kur yra budrių vyrų.
Ji nejuokauja, radaras kaip reikiant pypsi.
AUKSINIŲ GAUBLIŲ APDOVANOJIMAI
Esu Jayne Mansfield ir jos vyro Mickey Hargitay
namuose Beverli Hilse.
Padarysit ekskursiją?
Žinoma, paskui mane.
Kur svetainė?
Parodysiu.
Tas ornamentas viršuje, kas tai per piešinys?
Tai mūsų herbas. J ir M reiškia Jayne ir Mickey.
Jį nutapė Glenas Holse.
Taip, kaip ir freskas ant pianino,
kupidonus už jūsų.
Turite tris vaikus.
- Taip, čia Mickey jaun. - Labas, Mickey jaun.
Atleiskit, kad pristatau jį pirmą.
Malonu susipažinti.
Čia Jayne Marie, mūsų mažoji dukrytė.
Malonu susipažinti.
O čia jauniausias mūsų sūnus Zoltanas Anthony.
Ką tu pameni apie tuos laikus?
Pamenu, kaip ji su mumis žaidė
baseino zonoje.
Baseinas buvo širdies formos.
Jis buvo milžiniškas.
- Tai tau buvo įprasta. - Tai buvo įprasta.
Dar turėjom daug gyvūnų.
Ji mylėjo gyvūnus.
Pameni ocelotą? Buvo ocelotas
dideliam narve sklypo gale.
Tą galą vadinom džiunglėm.
- Tai užaugot zoo. sode? - Turėjom zoo. sodą.
Nors aš nieko nepamenu.
Taip.
Dieve, kaži, kaip jautėtės tai matydami,
tą neįprastą gyvenimą.
Ar jis kada nors normalizavosi?
Tai sudėtinga, nes kai esi vaikas,
nieko daugiau nežinai, nėra atskaitos taško, nėra...
- Supranti. - Taip.
Tiesiog galvoji...
yra taip ir viskas. Toks gyvenimas, mano gyvenimas.
Tai viskas, ką žinai.
Bet jaučiausi mylimas ir saugus.
Tai ir paliko didžiausią įspūdį.
Pamenu, sykį ji atėjo ir pasakė "Labanakt".
Ir...
po dešimt minučių ji grįžo,
priėjo, gražiai apkabino.
Bet aš buvau pramerkęs akį, mačiau, kur ji,
apsimečiau, kad miegu, o tada užmigau.
Taip.
HEMETAS, KALIFORNIJA
Ačiū.
Nieks netiki, kad esu toks senas, koks esu.
Kitais metais man bus 100 metų.
Jus vadina Rusty ar Ray?
- Rusty. - Rusty.
Tegu mane vadina kaip nori, tik nepasivėlina su vakariene.
Kuriais metais su ja susitikote?
1957.
Ji mane pasamdė, kad padėčiau su fanų laiškais,
bet galiausiai tapau jos atstovu spaudai.
Skambindavau telefonu, sutardavau dėl vizitų
ir panašiai.
Žinot, viešieji ryšiai.
Ji garsėjo parduotuvių atidarymais.
Bet tai buvo kur kas daugiau.
Ji visada buvo matoma.
Fanų akivaizdoje.
Sakydavo:
"Niekada nenusigręžk nuo žmogaus, kuris nori autografo,
nes be jo nebūtų manęs."
Bet kažin, ar šis viešumas neužgožia jūsų vaidybos.
Visuomenė jus ne ką rečiau mato
nuotraukose ir laikraščiuose nei filmuose.
Pasakysiu taip, Robertai.
Aktorės gyvenime svarbūs du dalykai.
Svarbiausias - būti gera aktore,
būti gera žvaigžde.
Tai nepaprastai svarbu.
Kitas svarbus dalykas - būti žinomai.
Sophia Loren leidžia Jayne Mansfield laimėti "viešumo" dvikovą
Jayne Mansfield įrodo, kad per daug viešumo nėra pavojinga
JAYNE MANSFIELD ISTORIJA
Esu tikras, šįvakar čia esam...
Vadinasi, viskas, ką kartu darėte - tai daug dirbote.
O, taip.
Ji net sąvaržėles skaičiuodavo.
Ji buvo kruopšti.
O, taip.
"Kas nutiko tam? Anam?"
Ji viską sekdavo?
Ji viską sekdavo.
Labas, Jayne.
Žinau tai iš anksčiau, kai filmavomės tam filme.
Will Success Spoil Rock Hunter.
Taip, buvo juokinga.
Buvai mieliausias pagrindinis personažas.
Ir seniausias.
Tu išties esi, ir aš tą sakiau kitiems,
tu nesi kvaila blondinė, kuria apsimeti.
Manau, žmonės turi žinoti, kad esi šviesi,
jausminga ir supratinga.
Ir šis tavo fasadas
nėra pagrįstas tavo tikrąja asmenybe.
Labai miela, ačiū.
Juk tu žinai, Jayne,
kad tai tik tavo personažas, ar ne?
Tai...
Dauguma to nežino.
Manau, yra šitaip.
Visuomenė sumoka pinigus, kad matytų mane tokią
ir...
Ir tikrai gauna, už ką sumoka.
Tad visa tai yra dalis mano kaip aktorės rolės.
Ar galit papasakot apie tą rolę, kurią ji vaidino, tą personažą?
Kaip manot, iš kur tai?
To norėjo studijos.
GERIAU NEI MARILYN MONROE!
Todėl
ji kažkiek kopijavo Marilyn Monroe.
Čia aš, paplūdimyje.
SEPTYNERIŲ METŲ KRIZĖ 1955
Tuomet mano plaukai buvo kiek ilgesni, pastebėjai?
O, Rockai Huntingtonai, žinau, aš...
tokia bučiuotina,
bet gal pirma įpilk šampano, mylimuk?
Aš tuo balsu nebuvau patenkinta,
nes nesupratau,
kas tai per balsas, todėl jis mane liūdino.
Nemanau, kad Jayne jį mėgo,
bet taip ji tapo tuo, kuo tapo, taigi...
keliauji, kur srovė tave neša.
Ką dar turite namie?
Turime ocelotą ir myną.
Ocelotą, mažą tigriuką?
Taip.
"Turiu ocelotą ir myną,
dar turim dramblį ir..."
Tai ji.
Bet ji ne visada taip kalbėjo.
Tai lyg personažas.
Tai personažas.
Tai Jayne personažas.
Ar ji jums paaiškino, ką ji daro?
Mes apie tai nekalbėdavom, mes su tuo gyvenom.
Bet namie ji tos keistos atmosferos nekūrė.
Ryšėjo skarą, sėdėjo saulėje,
namie buvo be makiažo ir viso kito.
Ji buvo tiesiog Jayne.
Ji turėjo puikų humoro jausmą.
Turėjom vidinio ryšio sistemą. Kai tik pas mane lankydavosi draugai
ji per ją skleisdavo tokius keistus garsus.
Bet ji buvo ir labai iškalbi.
Mokėjo prancūzų, italų, ispanų, vengrų kalbas.
Ir ji norėjo, kad pamatytume
daugiau.
Ji pasiėmė mane į Walter Reed ligoninę
aplankyti iš karo grįžtančių karių.
Ji jiems jautė didelę užuojautą.
Ji man norėjo parodyti ir kitą gyvenimo pusę.
Jie ten guli, o šalia nieko nėra.
Niekas nepaima jų už rankos ir nepasako "Myliu tave".
Įsiminė vienas žmogus,
kuris neteko kojos ir kreipėsi į mane.
Labiausiai mane nuliūdino tai, kad jie...
Kad nė vienas iš jų...
Kad jie taip didžiuojasi tuo, ką padarė.
Nėra jokios graužaties.
Tai nebuvo personažas, kuriuo ji apsimeta.
Tai buvo ji.
Man įdomu, kaip jauteisi
žinodamas, kokia ji yra,
bet matydamas ją visiškai kitokią viešumoje.
Man tai neatrodė natūralu, neatrodė teisinga.
Todėl išgirdęs jos viešąjį balsą,
matyt, atsiribodavau,
nes žinojau, kad ji labai protinga.
EDO SULLIVANO ŠOU 1957
Savo grojimu smuiku, o dabar fortepijonu
norėčiau jums priminti garsiąją istoriją apie Dr. Samuelį Johnsoną.
Kartą pamatęs, kaip mažas šuniukas eina ant galinių kojų,
jis pasakė: "Nesitiki, kad jis tą darys tobulai,
tiesiog stebiesi, kad jis išvis tai daro."
Tai tik įrodo,
kad ne tik moku groti smuiku ir fortepijonu,
bet ir žinau, kas yra Dr. Samuelis Johnsonas.
Vera Peers MANO MOČIUTĖ ("SENELĖ")
Mokėte ją dainavimo ir šokių, teisingai, p. Peers?
Taip, Ralphai.
O jai paaugus ji mokėsi groti fortepijonu ir smuiku.
Jaynie mokė Philipas Williamsas iš SMU,
jis tikėjosi ją išvysti Carnegie Hall.
Ji buvo tokia talentinga.
Ar žinai, kodėl fortepijonas ir smukas
nevaidino svarbesnio vaidmens jos karjeroje?
Nežinau, nes negaliu kalbėti už ją.
Tik žinau, kas jos tikslas
buvo tapti rimta aktore.
Ji tai man sakė nuo pradžių.
Ir ji stengėsi.
Tai ne mano reikalas,
bet nori, papasakosiu, ką padariau vyrui, kurį mylėjau?
Sulaužiau kėdę jam į galvą,
kai pagavau jį besibučiuojant su kažkokia dama vakarėlyje.
Turbūt nebebandė taip elgtis.
Nežinau. Po to jo nebemačiau.
Bet jis susituokęs, laimingai susituokęs.
Ar aš susikūriau gyvenimą?
Patikėk, sulaužyti kėdę vyrui į galvą - stebuklingas jausmas,
toks, kuris užglaisto visą tavo gyvenimą.
Kodėl ji nevaidino daugiau tokių vaidmenų?
Nes jie nebuvo siūlomi.
Todėl darė, ką turėjo daryti.
Marilyn Monroe dramatiškai baigė savo nuostabaus
ir tragiško gyvenimo vaidmenį būdama 36-erių.
Jos žymusis kūnas išvežamas iš jos namų Holivude,
kur ją rado šalia tuščios miego tablečių dėžutės.
Sekso simbolis, kuriuo ji mėgavosi.
Kvaila blondinė, kokia ji tikrai nebuvo.
Aktorė su neįvertintu noru vaidinti.
Mama labai žavėjosi Marilyn,
bet, manau, suprato,
kad blondinės personažas
buvo lyg rėmai.
Maždaug tuo metu
ji man pasakė,
kad nori savo įvaizdį pakeisti.
Ponia Mansfield,
ar yra klausimas, į kurį nemėgstate atsakinėti?
Taip. Nemėgstu atsakinėti apie savo kūno matmenis,
manęs to klausinėdavo,
bet man tai nepatinka.
Jaučiu, kad mano figūra yra išviešinta labiau
nei mano intelektas.
Norėčiau tai pakeisti.
PRISISTATO NAUJOJI "MANSFIELD"
Jayne, tu dar viena graži, bet kvaila blondinė.
Tu tik sieki dėmesio.
Kaip jaučiatės dėl tokio įvaizdžio?
Jis nėra tikslus.
Pačioje pradžioje viešumo projektuose dalyvavau noriai,
bet pastaruoju metu negalėjau,
nes mano karjera
įgavo didelį pagreitį.
"Naujoji" Jayne Mansfield nori įrodyti savo gebėjimus
Jayne, ką tik kalbėjomės neoficialiai, nerepetuodami,
bet man neramu... gal ne neramu, bet vis tiek -
kas ta naujoji Jayne Mansfield? Kodėl?
Ar jūs rimtai?
Taip, visai rimtai.
Man labai pasisekė, kad ne vienerius metus
buvau žinoma kaip glamūrinė mergina.
Sakyčiau, taip.
Atleiskit. Štai ir mano naujasis įvaizdis.
Bet kaip galite pasikeisti?
Tai lyg slėpti parašiutą.
Jei suprantat.
Jums gerai sekėsi.
Žinoma, tam tikros ribos nereikia peržengti, bet...
Čia ir esmė.
Aš tą padariau ir dabar esu pasiruošusi būti savimi.
Kelerius metus buvau kita asmenybe, o dabar esu pasiruošus būti savimi.
Jūs dėl smuiko nusiteikusi rimtai?
Pagriešiu jums porą posmų.
- Gerai griežiate? - Griežiu.
Reikia atlaisvinti, mano strykas per daug įtemptas.
- Sakyčiau, taip... - Kas čia tokio juokingo?
Netampyk sėkmės už ūsų.
Kam rūpi? Pabučiuok mane.
Netrukus grįšime,
bet pirma turime žinutę nuo Davido Wise.
Jos muzika gal net labiau nei vaidyba
man yra simbolis
tos Jayne, kurią trūks plyš trokštu pažinti.
Todėl prieš kelerius metus atsekiau smuiką,
kuris, man atrodo, buvo jos.
Bet pasirodė, kad turbūt taip nebuvo.
Bet taip pat susisiekiau su žmogumi,
kuris įsigijo mamos namą
praėjus 10 metų nuo jos mirties,
dainininku ir dainų rašytoju Engelbertu Humperdincku.
Jis namą pardavė 2002 m., po to namas buvo nugriautas.
Bet jis išsaugojo kai kuriuos daiktus, įskaitant mamos fortepijoną.
Ne vienerius metus tikėjausi, kad jis sutiks jį atiduoti.
Labas, Johnai, čia Mariska.
Mariska, o, dievuliau.
Ar vis dar draugauji su Louise?
Taip.
Ji man sakė,
kad Engelbertas nori parduoti fortepijoną,
bet po to visą mėnesį nieko iš jos negirdėjau.
Pabandysiu išsiaiškinti.
Johnai, tai būtų nuostabu. Labai ačiū.
Klausimas, prie kurio vis grįžtu:
"Ar ji būtų galėjusi viską daryti kitaip?"
Kai pradėjo, ji buvo 21-erių vaikas.
Ją formavo visi aplink ją esantys žmonės.
Deja, žmonės aplink ją buvo netinkami,
išskyrus Mickey.
Todėl turiu tau klausimą.
Žiūrėdama nuotraukas, kurias radau sandėlyje,
radau šitas.
Radau visas šias nuotraukas.
Tai Mickey.
Pamenu, kaip ji karpė nuotraukas.
Ar ji sakė, kodėl?
Nepamenu. Jei ji buvo prastos nuotaikos,
aš nesiartindavau.
Smalsu, kas nutiko.
Kai jų santykiai suprastėjo, ar žinai,
dėl ko tai nutiko?
Žinau, kad jie nesutarė
dėl to, kaip auginti vaikus.
MYLIU TAVE, JAYNIE
Bet jos karjera taip pat nesiklostė.
FOX IŠMETĖ MANSFIELD
...ji nerimauja dėl savo karjeros.
Tad ji grįžo prie kvailos blondinės vaidmenų.
SKAITĖTE APIE JĄ ŽURNALE PLAYBOY
Nemanau, kad jai buvo lengva.
DABAR PAMATYKITE VISĄ JAYNE MANSFIELD!
Bet nemanau, kad buvo lengva ir Mickey'iui.
Ji visiškai pasinėrė į negatyvumą,
nes dirbo ne tai, apie ką svajojo.
Ir aš manau, kad ji kentėjo
nuo depresijos.
Kai esi depresijoje, esi lyg nesavas.
Bet Mickey sakė, kad ėmė darytis
labai sunku,
nes Jayne...
Jayne mėgo išeiti į žmones.
Ji mėgo išeiti į žmones.
Susitikdavo su kitais.
Susitikinėdavo su kitais vyrais.
Todėl jų santuoka sugriuvo.
Manau, kad Jayne jį giliai įskaudino.
Manau, ji...
Manau, išsiskyrusi su Mickey ji prašovė.
JAYNE MANSFIELD IŠSISKYRĖ
Mickey buvo labiausiai teigiamas veiksnys jos gyvenime.
Nors ir jautėsi labai įskaudintas,
jis ją mylėjo.
Visada ją mylėjo,
net jiems išsiskyrus.
Kas nutiko jiems išsiskyrus?
Po to ji daug kartų grįžo pas Mickey.
Kelis mėnesius jie vėl buvo kartu.
JAYNE PASKAMBINO MICKEY
Maždaug tuo metu Jayne jau nešiojo tave.
1963 M. SPALIS
Jayne ir Mickey, sveiki atvykę į Kaliforniją.
Koks jausmas grįžti namo?
Nuostabus.
Tiesiog puikus. Tikrai.
Pati nebuvau namie nuo kovo.
Matyt, buvau kiekvienam pasaulio kampelyje.
Ką tik baigiau filmuotis filme Dog Eat Dog
Jugoslavijoje ir Romoje.
O dabar grįžom, kad Mickey
galėtų tęsti darbą televizijoje
ir kad susilauktume vaiko.
Teisingai.
Sausį arba gruodžio pabaigoje sulauksime ketvirto vaiko.
VAIKAS NR. 4
Aš esu vaikas Nr. 4.
Manau, kad man atėjus į pasaulį
jau daug visko vyko.
Kai kuriose nuotraukose atrodo,
kad ji nedaug mane laiko.
Atrodo, lyg ji užsiima kitais reikalais,
o aš turėjau prisitaikyti.
Nežinau, ar turėjau su ja laiko ryšiui užmegzti.
Nežinau, ar tai turėjau.
Tai mano vaikai.
Papasakosite apie juos?
Čia Miklosas.
Zoltanas.
Maria Magdalena.
Ar galiu paklausti apie savo vardą?
Ant mano gimimo liudijimo užrašyta Mariska Magdolna.
- Taip. - Ar ne?
Bet jūs mane vadinote Maria.
Taip.
Pradžioje tavo vardas buvo Maria.
- Visada Maria. - Taip. Pradžioje.
Mervo Griffino laidoje ji mane vadino Maria.
Kuo tu vardu, mieloji?
Mano vardas Maria.
Maureen?
Čia Maria.
Dėl jūsų vardo ji buvo rimtai supykusi.
Kažkur buvome,
spauda ėmė iš jos interviu
ir reporteris paklausė:
"Kaip laikosi mažoji Mariska?"
Jayne atkirto: "Jos vardas - Maria. Pasakysiu paraidžiui.
M-A-R-I-A. Maria."
Minėjot, kad ateis mano vyras.
Jis minutėlei buvo išėjęs.
Gal jau grįžo. Gal galim pakviesti?
Mattai.
Kad jau taip, pakvieskim visą šeimą. Mattai Cimberi.
Labas, Mattai.
Mattas Cimberis TREČIASIS MAMOS VYRAS
Čia Jayne Mansfield.
Nepažįstu. Kaip laikotės?
Pamenu, kai jis pasirodė mūsų gyvenime.
Jaučiausi siaubingai,
klausdavau: "Kur mano tėtis?"
Staiga tapom italais -
ją turėjom vadint mama, o jį - papa.
Galvojau, kas per nesąmonė?
Buvo keista. Taip.
Tada šeimyninis gyvenimas pasidarė labai įtartinas.
Jie riedavosi kaip laukinės katės.
Mattas buvo pikto charakterio,
bet Jayne to nepripažindavo.
Jei kas nors jai tai primesdavo,
ji atsakydavo: "Viskas gerai."
Klausiau jos dėl to. Sakė: "Pasipykstam, bet viskas gerai."
Bet ji turėdavo ir mėlynių.
Kaip manot, kodėl ji už jo ištekėjo?
Nes jis buvo režisierius.
Bet jos karjerai jis nepadėjo.
7-ame dešimtmetyje jos situacija pasikeitė.
NUOBODYBĖ SU JAYNE MANSFIELD
Todėl ji turėjo pradėti dalyvauti naktiniuose klubuose.
Kaip atrodo dabartiniai jūsų pasirodymai?
Aš dainuoju, šiek tiek šoku,
pasakoju juokelius. Smagiai leidžiu laiką.
Mano balsas nėra kaip Judy Garland.
Aš šoku ne kaip Cyd Charisse.
Aš esu linksmintoja.
Tuo metu prasidėjo alkoholis,
taip pat ir piliulės.
Aš pati pasiryždavau paslėpti burboną,
išmesti piliules ir panašiai.
Aš ją globojau.
Manau, Mattas buvo blogiausia, kas jai nutiko.
Vienintelis geras su juo susijęs rezultatas buvo Tonis.
Gimė naujas vaikas,
kurio motina - žvaigždė Jayne Mansfield.
Tai šis tas ypatingo.
Eime į Holivudo užkulisius susipažinti su šiuo gražiu nauju šeimos nariu.
Mano tėvas Mattas niekada apie ją nekalbėdavo.
Dėl to kažkiek gaila,
nes aš niekada to neklausdavau. Nežinau, kodėl.
Bet tavo tėtis ir mūsų mama...
Girdėjau dalykų, kuriuos man visada...
...baisu tau pasakyti.
- Labai šlykščių dalykų. - Taip.
- Dėl jų santykių. - Neabejoju. Neabejoju.
Bet...
Aš tų šlykščių dalykų nežinau.
Nežinau, ar noriu juos žinoti.
Nenoriu jų su savimi nešiotis,
nes nežinau, ką gero tai gali atnešti.
PEN ARGYL, PENSILVANIJA
1936 m. balandžio 11 d.
Herbertas W. Palmeris, 32 m.,
Filipsburgo advokatas ir vietinis Pen Argylo (Pensilvanija) gyventojas,
staiga mirė savo automobilyje
važiuodamas į Morris Street kalvą Filipsburge
šeštadienį vakare.
Važiuodamas į kalvą jis susmuko.
Jo žmona iš karto sustabdė automobilį.
Gydytojas konstatato p. Palmerio mirtį nuo širdies smūgio.
Jo žmona p. Vera Palmer
ir dukra Vera Jayne liko našlėmis.
Mano mama 3 METŲ AMŽIAUS
Dabar pradedu nuo čia,
mūsų motinos, kuri yra čia.
Šios mažos mergaitės tėvas mirė,
kai jai buvo treji metukai,
ir ji su juo buvo mašinoje.
Jayne istoriją pradedame nuo čia,
nuo netekties.
Į tai atsakau: "Šitai man pažįstama."
Ar ji tau pasakojo apie savo vaikystę?
Ne, apie vaikystę niekad nepasakojo.
Bet žinau, kad ji neteko tėvo.
Šitai ji su savimi nešiojosi visą savo gyvenimą.
Kelis kartus aptikau ją žiūrint į jo nuotrauką ir verkiant.
Žmonės nežino visos istorijos, jie žino tik tai, ką mato.
Ji ne visada pasirinkdavo gerus vyrus.
Bet žinote, man atrodo,
kad visa jos kančia kyla iš tos akimirkos, kai mirė jos tėvas.
Likusį gyvenimą ji tarsi ieškojo savo tėvo,
jauna mergina ieškojo savo tėvo.
1966 M. LIEPA
1966 m.
Jayne pagaliau norėjo skirtis su Mattu Cimberiu.
Jayne Mansfield siekia skyrybų su 3-čiu vyru
Tuo metu ji pradėjo
susitikinėti su savo skyrybų advokatu
Samu Brody.
Samas Brody MAMOS SKYRYBŲ ADVOKATAS
Man jis visai nepatiko. Buvo daug pykčių.
Pamenu, vieną rytą įėjau į mamos kambarį
ir ji dėvėjo akinius nuo saulės.
Buvau dar mažas
ir nustebau.
Kam mamai nešioti akinius nuo saulės?
Bet tada ji juos nusiėmė
ir pasimatė mėlynės paakiuose.
Pamenu, tai buvo skaudu.
Žinojau, kad jis blogas žmogus. Iškart žinojau.
Tai buvo... Ji jautėsi turinti nedaug.
Bet...
Mano tėtis 1989 M. INTERVIU
ji nesuprato vieno - kad ji turi save.
Kai prarandi save...
prarandi viską.
Bandžiau jai pasakyti, kad ji turi save.
Tai svarbiausia.
Ji visada turėjo mane.
Ji tai žinojo, bet kartais atrodė, kad to negana.
1967 M. BIRŽELIS
Vieną 1967 m. vakarą
Jayne buvo Niujorke su Samu Brody
ir paskambino Mickey, kad jis atvyktų į miestą.
Tuo metu mudu su Mickey jau susitikinėjome.
Tad atvykome kartu.
Gal ji buvo nuskriausta, buvo lyg ne sava.
Tad ji su Mickey išėjo vakarieniauti,
nes jis bandė jai padėti dėl Samo.
Po dviejų savaičių
ji iškeliavo į renginį Biloksį Misisipėje.
Vidurnaktį jie turėjo keliauti į Naująjį Orleaną.
Mašinoje buvai tu, Mickey ir Zolis kartu su Jayne,
vairuotoju ir Samu Brody.
Tada tai ir nutiko.
Noriu kai ką pasakyti, bet nesakysiu,
nes tai buvo paskutinės jos gyvenimo minutės.
Jaučiu tai giliai.
Mano mama.
Taip.
Taigi...
Mama pykosi su priekyje sėdėjusiu žmogum.
Tai buvo Samas.
Ji norėjo nuo Samo pasitraukti.
Pamenu, ji persėdo ant galinės sėdynės.
Tada ji išėjo į degalinę.
Atrodo, ji skambino tėčiui, nes tėtis sakė,
kad ji jam skambino.
Kalbėjausi su ja valandą prieš.
Telefonu ji man sakė.
"Mums liko dar valanda,
pusantros valandos kelio.
Jau vėlu.
Pasodinsiu vaikus ant galinės sėdynės
ir leisiu jiems pamiegoti."
Tada ji atsisėdo ant priekinės sėdynės.
Dažnai galvoju, kodėl ji tiesiog nepasiliko
ant galinės sėdynės su mumis.
Bet pamenu, kad ji mane ramino,
sakė, kad viskas bus gerai.
Po 20 minučių ar pusvalandžio, nesvarbu,
išgirdau ją labai garsiai šaukiant.
Ir viskas, stojo tyla.
Mano rankos sustingo.
Atrodė, lyg oda nejudėtų,
nes ji visa buvo kruvina.
Tada pakėliau galvą ir pamačiau savo...
pamaniau, kad mačiau savo mamą priekinėje sėdynėje.
Tai buvo blondinė moteris,
kuri atsisuko ir pažvelgė į mus.
Ji nebuvo mano mama,
tai buvo kita moteris, kuri mus rado šalikelėje.
Ar pameni, kas nutiko po to, kai jus išgelbėjo?
Aš užmigau.
Važiavom į ligoninę.
Bet kažkuriuo metu atsibudau.
Apsidariau ir nepamačiau tavęs.
Paklausiau: "Kur Maria?"
Atsakė: "Kas yra Maria?"
Tada skubiai grįžom atgal.
Buvai prispausta po keleivio sėdyne.
Patyrei galvos traumą.
Ir...
Ačiū Dievui.
Ačiū Dievui, kad Zolis atsibudo.
JAYNE MANSFIELD IR DU KITI ŽMONĖS ŽUVO AVARIJOJE
AKTORĖ, ADVOKATAS, VAIRUOTOJAS ŽUVO
VAIKAI IŠGYVENO GALINĖJE SĖDYNĖJE
GYVENAME, KAD MYLĖTUME TAVE VIS LABIAU KIEKVIENĄ DIENĄ
Po viso to, kas įvyko...
SUŽEISTA JAYNE MANSFIELD DUKRA
...paskambino Mickey...
ir paprašė, kad atvažiuočiau į ligoninę.
Mickey jaun. 8 METŲ AMŽIAUS
Zolis 6 METŲ AMŽIAUS
Aš 3 METŲ AMŽIAUS
Kai Dievas iš mūsų atėmė Jayne,
sapnavau apie ją sapną.
Buvome futbolo aikštėje,
joje buvo scena
ir privažiavo limuzinas.
Atsidarė limuzino durys
ir ji perėjo per visą aikštę.
Priėjo prie manęs ir pasakė:
"Labai džiaugiuosi, kad rūpiniesi vaikais.
Tau puikiai sekasi."
Tai sapnas,
bet jis daug reiškė.
Nors tai kvailai skamba, jis man daug reiškė.
Bet išties manau, kad mudu su Mickey suteikėme meilės kupinus namus.
Mūsų šeima stengėsi sukurti naują gyvenimą.
Jayne Marie išvyko gyventi su savo dėde.
Tonis apsistojo pas savo tėtį.
O mes persikėlėm į naują namą.
Tai pirmieji prisiminimai, kuriuos turiu.
Pamenu, kaip sėdėjom prie mūsų virtuvės stalo.
Su tėčiu žaisdavau žaidimą.
Jei kažko nenorėjau valgyti,
slapta duodavau tėčiui, kuris ir suvalgydavo.
Daug juokėmės, tai buvo tiesiog geriausi laikai.
Bet vasaromis
mano šeima vykdavo į Europą
ir kartais mane vieną išsiųsdavo į močiutės namą.
Vera Peers MANO MOČIUTĖ ("SENELĖ")
Nuliūsdavau,
nes dėl to jausdavausi atskirta nuo šeimos.
Kartą, kai man buvo 12 metų,
buvau ten.
Gražiai kalbėjau apie savo tėtį, kaip visada.
Ji į mane pažvelgė keisčiausiu žvilgsniu
ir pasakė: "Aš esu viskas, ką tu turi."
Žinojau, kad tai kažką reiškė,
bet nežinojau, ką.
Kai man buvo 21-eri,
vaikinas vardu Sabinas Gray,
Jayne Mansfield fanų klubo prezidentas,
vis kvietė mane pas juos užsukti.
Sakė, kad jie rengs Valentino vakarėlį.
Sabinas buvo atkaklus, sakė:
"Tavo atvykimas mums labai daug reikštų."
Tad sutikau.
Ten pamačiau,
kad jie turi jos filmų plakatų,
tikro dydžio iškarpų
ir įvairiausių jo surinktų daiktų.
Man buvo truputį keista.
Po kelerių metų,
kai man buvo 25-eri,
mane Sabinas vėl pakvietė į savo namus,
buvome vieni.
Tada jis man pasakė:
"Ar nori pamatyti Nelsono nuotrauką?"
Atsakiau: "Kas yra Nelsonas?"
Tada jo veidas pasikeitė,
lyg kraujas būtų ištekėjęs,
tapo baltas kaip vaiduoklis.
Jis į mane pažiūrėjo su panika akyse ir pasakė:
"Tai tikriausiai netiesa."
Sakau: "Kas netiesa?"
Užėjom už kampo ir jis išsitraukė knygą.
Atvertė puslapį ir parodė man.
Negalėjau patikėti tuo, ką matau.
Nes jis atrodė lyg mano pačios vyriška versija.
Jaučiausi...
tarsi žemė būtų išslydusi iš po kojų.
Tarsi...
visas pamatas būtų subyrėjęs,
lyg mano sistema būtų išnykusi.
Ir mano gyvenimas nepataisomai pasikeitė.
Tada atvažiavau pas savo tėtį.
Įėjau.
Smarkiai verkiau ir...
pasakiau:
"Kodėl man nesakei, kad nesi mano tėvas?
Tu man melavai."
O jis
man atsakė: "Ką čia šneki?
Aš tave myliu. Tu man dukra.
Iš kur tai ištraukei? Tai nesąmonė."
Ir jis nuliūdo labiau nei aš,
įtikinamiau nei aš.
Kenčiau didelį skausmą,
bet mačiau, kad jo skausmas gal net dar didesnis.
Todėl nusprendžiau, kad apie tai nebekalbėsiu.
Ir jam apie tai nebeužsiminiau.
Niekada.
Bet tiesa ta,
kad po to buvę metai man buvo blogi.
Niekam nesakiau.
Kiekvieną vakarą eidavau miegoti verkdama,
nes jaučiausi pasimetusi.
Mane ištiko tapatybės krizė.
Ar aš esu Mariska ar Maria?
Vengrė ar italė?
Kas yra mano giminės? Kam aš priklausiau?
Negana to, gimiau iš kažkokio romano,
kaip neteisėta nuodėminga klaida.
Labai...
pykau ant savo mamos
už tai, kad mane paliko tokiame chaose.
Ir už tai, kad įskaudino mano tėvą.
Ir paliko mane tokią vienišą ir be vietos.
Kad išgyvenčiau,
iškirpau ir atsisakiau dalies savęs,
kuri buvo mano mamos dukra.
Bet tada supratau, kad yra ir kitas žmogus.
Kas jis buvo?
Ar jis apie mane žino?
Ar jis apie mane negalvojo?
Jis turėjo žinoti. Kodėl jis manęs nepareikalavo?
Jis buvo atlikėjas.
Todėl po 5-erių metų, kai man buvo 30 metų,
mudvi su drauge išvykome į Atlantik Sitį
ir nuėjome į jo renginį.
Po renginio
jis išėjo ir aš pasakiau:
"Sveiki, Nelsonai, aš esu Mariska Hargitay.
Kaip suprantu, pažinojote mano mamą."
Jis į mane pažvelgė,
iš esmės apsipylė ašaromis
ir paėmė mane už ausies.
Ir pasakė: "Šios akimirkos laukiau 30 metų."
Kalbėjomės su juo
iki penkių ryto.
Jis sakė, kad turiu 2 seseris.
Ir papasakojo visą istoriją.
Tai buvo prieš 30 metų.
Ir aš tai laikiau paslaptyje iki dabar.
Štai ir mes.
Nemiegojau
visą naktį.
Galvojau apie mudviejų gyvenimą su šia paslaptimi nuo tada,
kai man buvo 25-eri.
Taip.
Ilgai laukiau šios progos.
Ačiū tau už kantrybę.
Juokauji?
Kai atvykai į Vegasą 1965 m., žurnalistas paklausė:
"Ar jūs esate Nelsonas Sardelli,
kuris turėjo romaną su Jayne Mansfield?"
Atsakiau: "Padarykit man paslaugą."
Paklausė: "Kokią?"
"Pažiūrėkit mano šou.
Jei susimausiu, nukryžiuokit mane.
Sugriaukit mano karjerą.
Bet neminėkit mūsų santykių."
Nelsonas Sardelli, pasitikimie plojimais.
ATLANTA, DŽORDŽIJA
1963 M. KOVAS
Buvo mano karjeros pradžia,
surengiau pasirodymą Atlantoje.
Ir tą vakarą nusprendžiau išeiti pasivaikščioti.
Staiga pamačiau sambrūzdį prie klubo.
Įėjau vidun.
Prie manęs pribėgo padavėja.
Pasakė: "Atvyko Jayne Mansfield."
Priėjau prie Jayne,
ji į mane pažvelgė ir prabilo itališkai:
"Buona sera".
Tada pasakė: "Ateik į mano šou."
Aš atėjau.
Šou pasibaigus
ji pasakė: "Eisim į tavo automobilį."
Ištariau: "Oho."
Kur viso to metu buvo mano tėtis?
Jų šeimoje buvo nesutarimų.
Jie vienas su kitu nesikalbėjo.
Ji gyveno atskirai? Kas buvo su mano tėčiu?
Jie gyveno atskirai. Jie turėjo bėdų.
Bet jei kartu rodydavotės viešumoje...
Tikrai taip.
Kartu vykdavom visur.
Tada pradėjom kartu rengti pasirodymus.
Tada mane pradėjo supažindinti su vaikais.
Ir atvykau į Chuaresą dėl jos skyrybų.
Buvau ten kartu su ja.
JAYNE MANSFIELD SANTUOKA NUTRAUKTA
Jayne Mansfield atvyko į El Pasą su draugu Nelsonu Sardelli.
"Tikimės susituokti artimoje ateityje."
Po to nuvykom pastatyti filmo
Vokietijoje.
Tada išsinuomojom mašiną
ir keliavom po visą Europą.
Iš kur šios gražios nuotraukos?
Čia Alpės.
Papasakok apie tai.
Jos padarytos mums atvykus į Italiją.
Kada sužinojai, kad ji nėščia?
Vokietijoje.
Oho. Nežinojau. Tai...
- Oho. - O, taip. Taip.
Tėvo diena, 1963 m.
"Nelsonui.
Ši ypatinga diena kiekvienam iš mūsų yra dar ypatingesnė.
Mūsų amžinos meilės sėkla auga
kaip medelis, kuris vieną dieną išaugs į stiprų ąžuolą.
Te amo, al di la, Jayne."
Al di la reiškia...
kažkur toli.
"Brangiausioji mama.
Šiuo metu išgyvenu turbūt sunkiausią savo gyvenimo etapą.
Neapsisprendžiu dėl Mickey ir Nelsono.
Mane myli du vyrai.
Abu myli labai giliai.
Tikiuosi, Dievas netrukus man parodys kelią,
nes pastaruoju metu jaučiuosi išties prislėgta."
1963 M. BIRŽELIS
3 MĖNESIAI NUO SANTYKIŲ PRADŽIOS
Kelionės pabaigoje
nuvykome į Šv. Petro Katedrą.
ROMA, ITALIJA
Ji pasakė: "Duokim įžadus."
Buvo gražu.
Tada ji pažiūrėjo į mane ir pasakė:
"Nelsonai, įsivaizduok, mes susituokiam,
bet aš pastoju nuo kito vyro,
ar priimtum mane atgal?"
Negalėjau patikėti. Paklausiau:
"Kaip drįsti manęs klausti tokio klausimo?"
Supranti?
Tai tiesiog...
Viskas sugriuvo.
Aš nebegalėjau.
To buvo per daug.
Pasakiau: "Jayne, rytoj tu grįši į Ameriką, o aš pasiliksiu.
Po to mudu niekada nebesimatysime."
Žinojai, kad ji laukiasi tavo vaiko?
Taip.
Mariska, aš to neneigiu.
Sakau tai su didžiausia gėda savo gyvenime.
Buvau neteisus.
Ar kalbėjaisi su ja dar kartą?
Graužiuosi dėl to, kad nusprendžiau
niekada su ja nebesikalbėti,
nes dėl mūsų meilės romano
nukentėjo daug žmonių.
Jayne ir Mickey, sveiki atvykę į Kaliforniją.
Koks jausmas grįžti namo?
Tiesiog puikus. Tikrai.
Pati nebuvau namie nuo kovo.
O dabar grįžom, kad Mickey galėtų tęsti darbą televizijoje
ir kad susilauktume vaiko.
Teisingai.
Neįsivaizduoju, kaip jautėsi tavo tėvas.
Bet esu jam labai dėkingas.
Kodėl niekada nesusisiekei po to, kai gimiau?
Mirus tavo motinai
tavo močiutė Vera norėjo, kad įsiūbuočiau valtį,
tave pasiimčiau ar panašiai.
Bet tuo metu tikrasis tėvas, kurį pažinojai, buvo Mickey.
O tavo broliai ir sesė, buvo tavo.
Ką būčiau pasiekęs, kas būtų naudinga tau?
Bėgant metams
vieną kartą turėjau progą pasikalbėti su Mickey Hargitay.
Jis man pasakė:
"Nelsonai,
niekas man neturi pasakyti, kas yra mano vaiko tėvas."
Atsakiau jam:
"Jokiu būdu neužtrauksiu tau gėdos.
Niekada."
Su antruoju vyru Mickey Hargitay Jayne Mansfield
turėjo tris vaikus - Miklósą,
tikiuosi tariu vardus teisingai,
Zoltaną ir Mariską Hargitay.
Juos visus užaugino jų tėvas
mirus jų mamai.
- Mariska, malonu susipažinti. - Ir man malonu.
- Mickey, malonu jus matyti. - Man irgi.
Ačiū.
Mariska, kiek jums tėtis pasakojo apie jūsų mamą?
Ką jis jums pasakojo?
Kartais prasitaria lyg tarp kitko.
Kalbam apie viską,
man atrodo, kai tik paliečiam tą temą.
Ar prieš man išsiaiškinant
jūs su tėčiu esat kalbėję apie Nelsoną?
Toks klausimas turėjo iškilti.
Jei ir iškildavo, jis sakydavo: "Aš esu jos tėvas.
Aš esu jos tėvas." Taškas.
Nesvarbu, kokių klausimų dėl to turėjau,
iš pagarbos Mickey norėjau jam palikti laisvės
pačiam nuspręsti, ar pasakyti tai, ką jis žino.
Gimus Mariskai
jos mama Jayne Mansfield ir aš išvykom į Vengriją
ir pranešėm apie tai mano tėvams.
Mano mama labai norėjo jai suteikti Mariskos vardą.
Taip ji tapo Mariska. Ji tikra vengrė.
Mickey buvo puikus tėvas.
Jis labai tave mylėjo.
Bet manau, jis taip pat gerai mokėjo užblokuoti skausmą.
Manau, su Jayne, jis tą darė dažnai.
Todėl jis sakė: "Mariska - mano dukra."
Jis tą teigė iki pat savo mirties.
TRAGIŠKAS SLAPTAS JAYNE MANSFIELD GYVENIMAS
"Ji mane paragino - pakviesk tą italą.
Pasikalbėjau su savininku
ir netrukus prie Jayne staliuko priėjo Erwinas,
kartu su juo - dailus italas.
Italą jis pristatė kaip Nelsoną Sardelli,
atlikėją, kuris rengė pasirodymus kitame tos gatvės klube.
Nors nebuvo pasakyta nieko svarbaus,
Jayne tai buvo svarbus pirmas susitikimas.
Mums išeinant iš klubo ji pasakė: "Jis bus
mano bambino, mano gražiojo italų vaikelio,
kurio visada norėjau, tėvas."
Kaip manot, ką ji manytų apie jūsų knygą?
Jai kiltų klausimų.
"Kodėl turėjai tai pasakyti? Turėjai to neminėti."
Manote, turėjote moralinę teisę papasakoti
apie mano biologinį tėvą?
Taip, tą dalį, kurią aš žinojau.
Ar tai rašydamas
pagalvojote, kokią įtaką tai turės mano šeimai?
Ne.
Jei mano knyga įskaudino žmones, aš atsiprašau.
Bet joje papasakota tiesa pagal tai, ką žinojau.
Niekada nesiekiau kažko įskaudinti ir atsiprašau, jei įskaudinau.
Noriu atsiimti savo istoriją.
Būtent dėl to tai ir darau.
35 metus bandžiau tą istoriją slėpti.
Iš pagarbos savo tėčiui.
Bet supratau dar kai ką -
kartais paslapčių laikymas neatneša pagarbos niekam.
Man tą suprasti užtruko daug laiko.
Galvojau apie mūsų...
kelionę, labai ilgą kelionę.
Taip.
Gerus ir blogus dalykus, komplikacijas
ir džiaugsmus, liūdesį ir visa kita.
Ir...
jūs laukėte šios dienos
labai ilgą laiką.
Taip.
Pamenu tą dieną, kai sužinojau, kad turiu sesę.
Tai buvo vidurinėje.
Buvom labai atvira šeima,
bet jo stale buvo vienas užrakintas stalčius.
Tiesa ta,
kad visada nujauti, kas yra tiesa,
nes visko, kas nėra tiesa,
bandai išvengti.
Todėl net būdama maža aš tiesiog žinojau.
Kad kažkas buvo.
Vieną dieną atrakinau spyną
ir ištraukiau stalčių.
Jo gale pamačiau vieną voką.
Jį siuntė tavo močiutė iškart po to, kai mirė tavo mama.
Jame parašyta: "Mielasis Nelsonai..."
Papasakosiu, ką 11-etė aš maniau ten esant parašyta.
"Mielasis Nelsonai,
žinau, kad turi vaikų.
Esu tikra, kad jiems viskas gerai,
bet yra dar vienas nuostabus vaikas, kuris yra tavo.
Ji geresnė už visus kitus tavo vaikus."
Žinau, kad parašyta buvo ne taip,
bet buvo parašyta, kad ji yra tavo šeima.
Įlėkiau į virtuvę su tuo laišku
ir verkdama paklausiau: "Kas tai?"
Jis labai surimtėjo ir pasakė:
"Aš nepažįstu šios mažos mergaitės.
Ši maža mergaitė..." Tuoj verksiu.
"Ši maža mergaitė turi tėvą, kuris ją myli
kaip aš myliu tave. Ši maža mergaitė yra saugi.
Jei ji yra saugi ir jei ji ką tik neteko savo mamos,
negalime iš jos atimti vienintelės šeimos, kurią ji pažįsta."
Toks buvo jų sprendimas, todėl jie tylėjo.
Ir man tai atrodė logiška.
Todėl aš tai paslėpiau savyje.
O po daugelio metų sutikau tave.
Pamenu, buvo tavo gimtadienio vakarėlis.
Ten buvom mes su tėčiu, taip pat Katie Couric,
kuri vis klausė: "Koks jūsų ryšys su Mariska?"
O mes sakydavom: "Mes šeimos draugai."
Ji apsukdavo ratą, grįždavo ir vėl: "Pamiršau, koks jūsų ryšys?"
Pamenu, skambinau tau ir sakiau,
kad turim pasikalbėti.
Kaip suvaldysim mūsų pasaulių susidūrimą,
kaip tai suvaldysim?
Bet tai yra labai...
Labai sunku.
Tuo metu turbūt neturėjau išminties
pasakyti: "Neturite šios naštos nešti pačios."
Mano poreikis buvo didžiulis,
mano poreikis gerbti Mickey buvo milžiniškas.
Bet faktas tas, kad buvau neteisi.
Jūs visus tuos metus turėjote gyventi su paslaptimi.
Buvote man labai dosnios.
Ačiū jums.
Turiu klausimą.
Kaip tu jautiesi dėl to,
kad atvirai papasakojom visą istoriją?
Dabar tai...
jau pasakyta. Paslapčių nebeliko.
Visa tai, kas dabar vyksta...
Visa tai man yra lyg...
stipresnė aukštesnė galia
man atleistų už mano klaidas.
Negaliu nieko pakeisti,
bet gailiuosi pasišalinęs
iš tavo mamos gyvenimo.
Manau, kitu atveju tam tikri dalykai jai nebūtų nutikę.
Taip. Taip.
Bet turiu pasakyti dar vieną dalyką.
Būčiau mielai turėjęs dar vieną pokalbį su tavo tėvu
prieš jam išeinant,
nes noriu atsiprašyti ir jo.
Esu tikras,
kad prisidėjau ir prie jo kančios.
Ačiū, kad tai pasakei.
Tai...
Džiaugiuosi, kad turiu progą
visa tai pasakyti.
Tau 89-eri, tad galėsi jiems tai pasakyti jau netrukus.
Koks bus mano nekrologas?
Tu geriausia.
Asmeniškai!
Taip, žinoma.
Žinoma...
O, Dieve!
Dieve, tu... Gerai.
Gerai.
- Paskambinsiu rytoj. - Gerai.
Vis galvoju apie tai, kad netekome savo mamos,
bet kurdami šį filmą
įpučiame naujos gyvybės.
Man mama dabar atrodo lyg atgijusi labai gražiu būdu.
Taip. Klausiau Alexos:
"Alexa, ar siela miršta?"
Nori išgirsti? Klausyk...
Turi galvoje tą Alexą?
Taip. Alexa, ar siela miršta?
Anot reginameredith.com, siela nemiršta.
Ji grįžta į visatą.
Siela nemiršta.
Iš kai kurių dalykų,
kuriuos radau sandėlyje, kai ką tau paruošiau.
Noriu tai tau įteikti.
Tu visa tai padarei?
- Ar čia aš? - Tu esi visoje šioje knygoje.
Dieve!
Oho!
Atrodau kaip moteris iš Pilkųjų sodų.
- Supranti? - Taip.
Dar radau atvirukų, kuriuos parašei mamai.
"Nuostabiausiai mamytei pasaulyje.
Myliu tave, Jayne Mare."
Kas galėjo pagalvoti, kad visus tuos dešimtmečius tai egzistavo?
Perskaitysiu tau šitą.
"Mieloji Mamyte,
myliu tave dieną, myliu vakare,
bet ką gi aš darysiu nebematydama tavęs?
Myliu iš pat ryto, myliu po pietų,
Jei esi tenai, kur aš ir tikiu,
tikiuosi ne su Jacku Paaru, tuo seniu."
Juokauji?
Juokauji.
...tikiuosi ne su Jacku Paaru tuo senu.
Tai vienas geriausių tavo kūrinių.
Džiaugiuosi, kad šiandien esate čia,
nes man nepatiko tai daryt be jūsų.
- Kiek dėžių! - Dievuliau.
- Padėsiu. - Laikyk.
Dieve, tai sena spauda.
"Būti kaip Marilyn."
Oho.
Stumiu.
Dievuliau.
Pažiūrėkit. Kaip miela.
Kalėdų Senelis mane gąsdina.
Net pagaugai nuėjo.
Visi to amžiaus vaikai nemėgsta Kalėdų Senelio.
- Kas tau ant kojos? - Antklodė.
Ant tavo kojos.
Po velnių.
Mickey norėjo, kad tai padaryčiau.
Jis rado jį dėžėje. Pričiupom.
O jis nufilmavo.
Jūs ir vėl esat mano mažieji broliukai.
Ateik, ateik.
O, Dieve.
Tai Auksinis gaublys.
Holivudo užsienio spaudos asociacija.
Palaikykit.
Jayne Mansfield.
Tarptautinės žvaigždės apdovanojimas. 21st Century Fox.
Rimta.
Žinai, galėtum pasidėti šalia savojo.
Taip.
Jei leisit, mielai.
Užsitarnavai.
O, Dieve.
Ar jis priklauso mums?
Taip. Su gimtadieniu.
Peteris Hermannas MANO VYRAS
Ačiū.
Ačiū, ačiū.
Negaliu patikėti, kad tai padarei.
Didžiąją savo gyvenimo dalį savo mamos gėdijausi.
Žmogaus, apie kurį neturėjau prisiminimų.
Žmogaus, kurio balso nenorėjau girdėti.
Žmogaus, kurio karjera mane paskatino jos siekti kitaip.
Žmogaus, kuri padarė daug nekokių pasirinkimų
ir paliko mane su netekties jausmu ir paslaptimis.
Bet sulaukusi 60-ies jaučiuosi kitaip.
Pirmą kartą tavyje matau save.
Tavo šypsenoje.
Tavo juoke.
Dabar su tavimi jaučiu motinišką ryšį.
Tapai nėščia būdama 16-os.
Pradėjusi šią karjerą buvai kūdikis.
Aš suprantu.
Suprantu, kaip skaudu tau turėjo būti
kažko ieškoti ir niekada nerasti.
Kamuoja kažkokie rūpesčiai?
Savyje turėjai labai daug.
Dingsiu, kol ji nepasirodė.
Dabar būtent tokį žmogų ir matau.
Matau tave, Jayne.
Mano mama, Jayne.
Myliu tave.
Ir pasiilgau tavęs.
Mano mylimų tėvų atminimui
GYVENAME, KAD MYLĖTUME TAVE VIS LABIAU KIEKVIENĄ DIENĄ
Subtitrus vertė: Julius Valkiūnas TransPerfect Media